Diari Oficial de la Generalitat Valenciana


Sumari del DOGV 5660, del 14-12-2007 (2007/15113)

ORDE de 7 de desembre de 2007, de la Conselleria de Justícia i Administracions Públiques, mitjançant la qual es resol la convocatòria d'ajudes socials de 2005 del personal laboral de l'administració del Consell i dels seus organismes autònoms.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5660

Data del DOGV
:   14-12-2007

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2007/15586


Data del document
:   07-12-2007

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * ajuda social
    * funció pública
    * funcionari
    * suport econòmic
    * ajuda pública
    * personal contractat

ORDE de 7 de desembre de 2007, de la Conselleria de Justícia i Administracions Públiques, mitjançant la qual es resol la convocatòria d'ajudes socials de 2005 del personal laboral de l'administració del Consell i dels seus organismes autònoms. [2007/15677]
L'Orde de 13 de desembre de 2006, de la conselleria de Justícia, Interior i Administracions Públiques va regular el Fons d'Ajudes Socials per al personal laboral al servei de l'administració del Consell i dels seus organismes autònoms, que van ser convocades per Orde de 26 de desembre de 2006 per a l'any 2005.
La Comissió del Fons d'Ajudes Socials de 2005 va instruir el procediment d'acord amb els articles 14 i 15 de l'Orde de 13 de desembre de 2006 i va fer pública la situació provisional de les sol·licituds, la qual cosa va obrir un termini de 15 dies hàbils perquè els interessats al·legaren el que consideraren oportú.
Resoltes les al·legacions, la Comissió del Fons d'Ajudes Socials va elevar proposta de resolució, en virtut de l'article 17 de l'Orde de 13 de desembre de 2006 i, a la vista de l'anterior i per les competències que m'atribueix l'article 35 k) de la Llei 5/1983, de 30 de desembre, del Consell,
ORDENE
Primer
1. Concedir l'ajuda social al personal que es relaciona en l'annex I, en la quantia total bruta expressada en l'esmentada relació.
2. A les quantitats que figuren en l'annex I s'aplicarà la retenció legalment establida en concepte de retenció a compte de l'Impost sobre la Renda de les Persones Físiques.
3. A les quantitats reconegudes es descomptarà, si és el cas, la quota corresponent de la Seguretat Social.
Segon
La Comissió del Fons d'Ajudes Socials de 2005 remetrà als relacionats en l'annex I el document en què es detallen els càlculs efectuats per a obtindre la seua quantia individualitzada.
Tercer
Desestimar les sol·licituds enumerades en l'annex II per les motius que s'hi detallen.
Quart
La Comissió del Fons d'Ajudes Socials de 2005 remetrà als relacionats en l'annex II b) el document en què es detallen els motius de denegació per cada tipus d'ajuda sol·licitada.
Cinqué
Que l'ingrés de les quanties que corresponen a cada un dels relacionats en l'annex I s'efectue:
- Per al personal que es trobe en situació d'alta en la nòmina del personal al servei de les administració del Consell, a través del compte bancari que tinga indicat per a l'ingrés periòdic de la seua nòmina;
- Per al personal que no es trobe en situació d'alta en la nòmina del personal al servei de l'administració del Consell, en el compte bancari de què haja acreditat ser el titular mitjançant la documentació que va adjuntar el model de sol·licitud d'ajuda.
Sisé
Publicar la present Orde en el Diari Oficial de la Comunitat Valenciana.
Seté
Contra la present cal interposar reclamació prèvia a la jurisdicció social, segons el que disposen l'article 125 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú i l'article 69 del Reial Decret Legislatiu 2/1995, de 7 d'abril, pel qual s'aprova el Text Refós de la Llei de Procediment Laboral.
València, 7 de desembre de 2007
El conseller de Justícia i Administracions Publiques,
FERNANDO DE ROSA TORNER